**Pretendenta jautājumi:**

Lūdzam precizēt sekojošus jautājumus:

1) Daugavpils satiksme mājas lapā publicētā konkursa vietnē pie darbu apjomiem ir norādītas sekojošas iekārtu pozīcijas:

- Sekcijas izolators - TENT-42

- Atdalītāja svira - TENT-101

- Sabraucošā pārmija

- Mehāniskā pārmija

- Pārmijas signāla kontakts

Bet atverot konkursa vietnē izvietoto dokumentu:

pask\_raksts\_daugavpils\_12\_04\_2016

šīm pozīcijām nav norādīta tehniskās specifikācijas.

Izejot no augstāk minētā, lūdzam sniegt tehnisko specifikāciju augstāk minētajām iekārtu pozīcijām.

2) Nolikuma punktā 2.3.3. norādīts, ka Iepirkuma līgums tiks slēgts, kad būs pieejami finanšu līdzekļi.

Ņemot vērā, ka konkursa nolikuma nosacījumos paredzēts iesniegt piedāvājuma nodrošinājumu, lūdzam precizēt, kad ir plānots, kad būs pieejami finanšu līdzekļi, un kad ir plānots noslēgt līgumu?

3) Nolikuma punktā 6.18. norādīts, ka, Pretendentam kopā ar piedāvājumu jāiesniedz detalizētais paskaidrojums par:

1) būvdarbu metodes, ražošanas procesa vai sniedzamo pakalpojumu izmaksām;

5) pretendenta iespējām saņemt komercdarbības atbalstu.

Lūdzam izskaidrot, ko tieši Pasūtītājs ir domājis šajos punktos? jo nav skaidrs kādu precīzi informāciju Pasūtītājs grib saņemt.

4) Konkursa nolikumā attiecībā par apakšuzņēmēju ir tikai norādīts, punktā 6.9.

Pretendents savā piedāvājumā norāda tās līguma daļas, kuras nodos apakšuzņēmējiem, kā arī visus paredzamos apakšuzņēmējus.

Un punktā 6.10. Pretendenta uzņēmumā, kā arī apakšuzņēmēja uzņēmumā (ja kandidāts ir paredzējis apakšuzņēmējam izpildei nodot Līguma apjoma daļu, kura vērtība ir vismaz 20 (divdesmit) procenti vai vairāk no finanšu piedāvājuma summas), ir izstrādāta un ieviesta kvalitātes vadības sistēma, kas atbilst noteiktiem starptautiskiem, Eiropas Savienības vai nacionālajiem standartiem. Pie iesniedzamās informācija, norādīts, ka Pretendents iesniedz sertifikācijas institūcijas izsniegtu apliecinājumu vai citu pierādījumu par līdzvērtīgas kvalitātes nodrošinājuma pasākumiem.

Savukārt Nolikuma pielikumā Nr.7. Līguma projektā, punktā 5.7. norādīts, ka Darbu veikšanai Būvuzņēmējs piesaista savā atklātā konkursa piedāvājumā „\_\_\_” daļai minētos apakšuzņēmējus. Apakšuzņēmēju maiņu vai jaunu apakšuzņēmēju iesaistīšanu saskaņo ar Pasūtītāju. Piedāvātajam apakšuzņēmējam jāatbilst atklātā konkursa nolikuma prasībām. Būvuzņēmējs atbild par apakšuzņēmēju veiktā darba atbilstību šī līguma prasībām.

Apakšuzņēmēju maiņa jāpieprasa rakstiskā formā.

Šinī sakarā, lūdzam precizēt kādiem nolikuma punktiem Piedāvātajam apakšuzņēmējam jāatbilst? Jo izejot no nolikuma daļas Prasības pretendentiem, piedāvājumu izvēle „A” un „B” daļai, vienīgā prasība attiecībā pret apakšuzņēmēju, faktiski ir norādīta punktā 6.10.Pretendenta uzņēmumā, kā arī apakšuzņēmēja uzņēmumā (ja kandidāts ir paredzējis apakšuzņēmējam izpildei nodot Līguma apjoma daļu, kura vērtība ir vismaz 20


(divdesmit) procenti vai vairāk no finanšu piedāvājuma summas), ir izstrādāta un ieviesta kvalitātes vadības sistēma, kas atbilst noteiktiem starptautiskiem, Eiropas Savienības vai nacionālajiem standartiem.

**Iepirkuma komisijas skaidrojums:**

1. Atbildot uz pretendenta pirmo jautājumu iepirkumu komisija skaidro:

1.1.Attiecībā uz Sekcijas izolatoru - kā sekcijas izolators var tikt izmatots produkts, kas nodrošina nepieciešamos tehniskos parametrus (veic sekcijas atdalīšanas funkciju), kā arī tiek nodrošināta gan pantogrāfa, gan kontaktstieņa izmantošana. Ilustratīvi attēlots viens no iespējamiem variantiem. (\*izmēriem ir informatīva nozīme):





1.2.Attiecībā uz atdalītāja sviru - Kā minēts paskaidrojuma rakstā par depo teritorijas kontakttīkla izbūvi: “.....Paredzēts arī veikt depo ēku iekšējā kontakttīkla izbūvi un nodrošināšanu ar atslēdzamu strāvas sekciju, drošai darbu veikšanai tramvaja apkopēs”. Līdz ar to skaidrojam, ka izmatojams ir atdalītājs 3,6/1500A komplektēts ar atdalītāja stieni, kas nodrošina strāvas sekcijas atslēgšanu no kopējā tīkla. Attēlam ir tikai iluztrējošs raksturs.



1.3.Attiecībā uz sabraucošo pārmiju, mehānisko pārmiju, pārmijas signālkontaktu - Individuāli izgatavojamas specdetaļas, lai nodrošinātu kontakttīkla funkcionēšanu izmantojot pantogrāfa un kontaktstieņa sistēmas vienlaicīgi. Visām kontakttīkla specdaļām jābūt aprīkotām ar kontaktvada pārejas sliecēm, nodrošinot drošu pantogrāfa pārbraukšanu.

1. Atbildot uz Pretendenta otro jautājumu, iepirkumu komisija skaidro, ka Pretendentam, sagatavojot savu piedāvājumu, ir jāņem vērā Atklātā konkursa nolikuma 3.5.punkts, proti, piedāvājums ir spēkā 120 (viens simts divdesmit) dienas. Nepieciešamības gadījumā Pasūtītājam ir tiesības lūgt pagarināt Piedāvājuma derīguma termiņu, tsk. piedāvājuma nodrošinājumu.
2. Atbildot uz Pretendenta trešo jautājumu, iepirkumu komisija skaidro, ka  lai izslēgt iespēju nepamatoti lētā piedāvājuma iesniegšanai, sabiedrisko pakalpojumu sniedzējam, pamatojoties uz Sabiedrisko pakalpojumu sniedzēju iepirkumu likuma 53.panta trešās daļas pirmo punktu ir tiesības pieprasīt no pretendenta detalizētu paskaidrojumu, tajā skaitā attiecībā par būvdarbu metodēm, ražošanas procesa vai sniedzamo pakalpojumu izmaksām. Paskaidrojums par būvdarbu metodēm un ražošanas procesa vai sniedzamo pakalpojumu izmaksām sevī ietver Pretendenta skaidrojumu brīvā, rakstiskā formā ietverot pamatinformāciju par būvdarbos pielietojamajām metodēm, izmantojamajām tehnikas vienībām. Kas attiecas uz jautājumu par skaidrojumu par Pretendenta iespējām saņemt komercdarbības atbalstu, iepirkuma komisija lūdz skatīt nolikuma grozījumus Nr.2.
3. Atbildot uz Pretendenta ceturto jautājumu, iepirkumu komisija norāda, ka Pretendenta piedāvātajam apakšuzņēmējam jāatbilst un jāievēro Nolikuma 6.3.1. punkts. Papildus norādām, ka prasības apakšuzņēmējiem, kuru Līguma apjoma daļa ir vismaz 20 %, ir atrunātas un noteiktas Sabiedrisko pakalpojumu sniedzēju iepirkumu likumā.